I andre sesong finner Morten Ramm ut at de kan melde seg på i 4. divisjon selv om de ikke vant sin avdeling i 5. divisjon året før. Det feires med opprykksfest med resten av laget. Som oppkjøring besøker de gården til Olaf Tufte for å heve det fysiske nivået i laget. Etter en skuffende start på bordtennissesongen reiser de på treningsleir til London. Her trener de med en av de beste bordtennisspillerne i England og møter Martin Ødegaard og Sander Berge. På tross av treningsleiren havner de på sisteplass i sin avdeling i 4. divisjon.